Ekoran Revolusi Oktober (1917), Leninisme dijadikan suatu cabang Marxisme yang dominan di Rusia dan juga asas kepada demokrasi Soviet, iaitu pemerintahan oleh "soviet" yang dipilih secara langsung. Dalam menubuhkan cara pengeluaran sosialis di Rusia Bolshevik menerusi Dekri Tanah (1917), Komunisme Perang (1918-1921), dan Rancangan Ekonomi Baru (1921-1928), rejim revolusioner menindas kebanyakan pembangkang politik, termasuk Marxis yang menentang tindakan Lenin, golongan anarkis dan Menshevik, puak-puak Partai Revolusi Sosialis dan Sosialis-Revolusioner Kiri. Perang Saudara Rusia (1917-1922) yang melibatkan campur tangan sekutu 17 bala tentera (1917-1925) serta pemberontakan haluan kiri terhadap Bolshevik (1918-1924) merupakan perang luaran dan dalaman yang mengubah Rusia Bolshevik kepada Republik Soviet Sosialis Persekutuan Rusia (RSFSR), iaitu republik teras dalam Kesatuan Soviet Republik Sosialis Soviet (KRSS).